ব্যবসা প্রতিষ্ঠান, বিপনীবিতান, দোকানপাট বন্ধ ছিল। সীমিত আকারে রিক্সা-ভ্যান চললেও কোন ধরনের যন্ত্রচালিত যানবাহন চলাচল করেনি। লঞ্চ ও ট্রেন নির্ধারিত সময়ে গন্তব্যের উদ্দেশ্যে ছেড়ে যায়। ভোর থেকেই বিএনপি ও জামায়াত এবং অঙ্গ সংগঠনের নেতাকর্মীরা নগরীর বিভিন্ন পয়েন্টে জড়ো  হয়ে পিকেটিং এবং হরতালের সমর্থনে খন্ড খন্ড মিছিল বের করে। সকাল সাড়ে ৭টার দিকে নগরীর পিকচার প্যালেস মোড়ে মিছিলের ওপর পুলিশ লাঠিচার্জ করে।